**СКАНДИНАВСКИТЕ КРАЛСТВА – комфортен вариант**

**С посещение на фиордите**

**Автобусна екскурзия 15 дни / 14 нощувки**

**Цена** : 933 евро / 1825 лева

**Дати :**13.07.2013

**Цената включва:**

* 14 нощувки със закуски: по една в градовете :Малмьо, Прага и Дрезден, района на Берлин , Хановер, по две в Будапеща , Стокхолм , Копенхаген и три в Осло;
* Екскурзовод на български език ;
* Транспорт с комфортен автобус ;

**Цената не включва:**

* Настаняване в единична стая – 391 евро.
* Медицинска застраховка за 15 дни с покритие 5000 евро за лица на възраст до 65 г – 13 лв, за лица на възраст от 65 г до 70 г - 20 лв, за лица на възраст от 70 г до 75 г – 26 лв, за лица на възраст от 75 г до 80 г – 39 лв.
* Разходка с корабче до Зьогнефиорд.
* Разходка с корабче по каналите на Копенхаген.
* Входни такси за посещаваните туристически обекти.
* Ползване на обществен транспорт в някои от градовете.
* Ферибот при Путгартен – 20 евро на посока.

**С тази екскурзия ще посетите:** Будапеща, Прага, Берлин, Малмьо, Стокхолм, Осло, Копенхаген, Гьотеборг, Хамбург, Хановер, Дрезден, Будапеща

**Туристическа програма:**

**1 Ден – София – Будапеща**

Отпътуване от София в 08:00ч. от Националния стадион “Васил Левски” и в 08.30ч. от автогара “Сердика”. Транзитно преминаване през Сърбия. Пристигане вечерта в Будапеща.Настаняване в хотел. Нощувка**.**

**2 Ден – Будапеща – Прага**

Закуска. Кратка туристическа обиколка на Будапеща. Отпътуване за Прага. Нощувка в Прага**.**

**3 Ден – Прага – Берлин**

Закуска. Пешеходна обиколка в Старата част на Прага – Страховския манастир, хълма Храдчани с Кралския дворец – днес седалище на Президента на Чехия, Готическата Катедрала „Св. Вит,” Златната уличка, Архиепископския дворец, Лорета, Карловия мост, Староместкия площад със забележителния Астрономически часовник. Свободно време за обяд. След обяд отпътуване за Берлин. Нощувка в района на Берлин**.**

**4 Ден – Берлин – Малмю**

Закуска. Туристическа програма в Берлин. Панорамната разходка включва Потсдамплац и останките от Берлинската стена, Чек поинт „Чарли”, Бранденбургската врата, Райхстага, “Унтер ден Линден”, Хумболт Университета, Операта, Катедралата / 6 евро/, Острова на музеите. Отпътуване за Малмьо с ферибот от Путгартен /20 евро/. Настаняване в хотел. Нощувка**.**

**5 Ден – Малмю – Стокхолм**

Закуска. Кратка туристическа програма в Малмьо - Площад Стурторьет, конната статуя на Карл X Густав, площад Лила Торг, църквата Санкт Петри, Кметството.Тръгване за Стокхолм - кралицата на езерото Меларен. Градът на пасторалното спокойствие, чистия въздух и Нобеловите лауреати. Нощувка в Стокхолм**.**

**6 Ден – Стокхолм**

Закуска. Туристическа програма в Стокхолм - град на контрасти – дълги „бели” летни нощи и кратки снежни зимни дни, модерни сгради на световни корпорации в центъра и лабиринт от тесни улички, постлани с калдаръм, малки магазинчета и средновековни сгради в Стария град – Кметството /105 SEK/, Музея Васа /110 SEK/, Операта, Парламента, Катедралата/ 50 SEK/, Кралския дворец /150 SEK/, Разходка с корабче 50 мин.(150 SEK). Свободно време или посещение на увеселителен парк Grona Lund /90 SEK/. Нощувка в Стокхолм.

**7 Ден – Стокхолм – Осло**

Закуска. Отпътуване за Норвегия - страната на преданията и митовете, на фиордите и глетчерите, на дървените църкви и пистите за ски бягане, родина на викингите и полярните изследователи. Следобед пристигане в Осло. Кратка туристическа програма - Посещение на парка Вигеланд, Кралския дворец, Катедралата, Парламента, Университета. Нощувка в Осло.

**8 ДЕН – Осло**

|  |
| --- |
| Закуска. Туристическа програма в Осло- Отпътуване за полуостров Бигдьо, където се намират най-интересните музеи на града. Музеят „Кон Тики” е музей на морските експедиции на Тур Хейердал /65 NOK/. Фрам музей е музей на кораби и артефакти от норвежки експедиции и музей на полярния кораб /60 NOK/. Музеят на Викингските кораби, в който ще видите лодки и предмети на викингите /60 NOK/. Норвежки фолклорен музей, /100 NOK/. Продължаваме в центъра на града - Кметството, Площад Фритьоф Нансен, Пристанището, Замъка Акершус, Операта, Модерния квартал Акербридж. По желание разходка с корабче по Осло фиорд, в рамките на 2 ч. /240 NOK/. Нощувка в Осло. |
| http://www.odans-travel.com/img/dot_tr.gif |
|  |

**9 Ден – Осло - Зьогнефиорд**

Закуска. Този ден е предвиден за екскурзия до Зьогнефиорд. Отпътуване рано сутринта към Лердалсьори, живописно рибарско селище, днес курортен град и изходен пункт за разходка с корабче по фиордите. Многобройните фиорди на Норвегия са едно от най – желаните за посещение места, които могат да бъдат разгледани с кораб. Невероятна е гледката на почти отвесните горски масиви и скали, спускащи се директно до морските води. Зьогнефиорд е най – голям сред фиордите в страната, като общата му дължина е 220 км. По желание разходка с кораб по Зьогнефиорд ( заплаща се на място ).Връщане в Осло късно вечерта. Нощувка в Осло.

**10 Ден – Осло –Гьотеборг -Копенхаген**

Закуска. Отпътуване за **Гьотеборг -** вторият по големина град в Швеция, разположен на западното крайбрежие, където река Йота се влива в пролива Категат на Северно море. Намира се на почти еднакво разстояние от трите скандинавски столици Стокхолм, Осло и Копенхаген. Голямото Гьотеборгско пристанище и неговите транспортни връзки със седемте морета е портал към целия свят. Днешният Гьотеборг е основан с кралски указ в 1624 г. от големия шведски крал Густав II Адолф. Разглеждане на града - Кронхюсет, където сега се намира музеят на Гьотеборг, е най-старата сграда, построена през 1643-1653 г., най-важният площад - Густав Адолф, оформен като голям квадрат със статуя на основателя на града, и друг архитектурен паметник - Борсата - място за заседанията на местната власт и официални тържества, Сградата на Общината е творение на Никодемус Тесин-старши (1651-1681), прочутия фонтан Посейдон на Йотаплац.Отпътуване за Дания – приказната страна на Андерсен, разноцветните кубчета Лего, златистите накити от кехлибар и датския дизайн. Преминаване с ферибота през Хелзингьор. Посещение на Кронборг Слот - замъка на Хамлет, пропит с мистика и тайнственост, където Шекспировият герой изрича “To be or not to be”/ 95 DKK**/**. Кратка спирка за фото-пауза пред Фредериксборг Палас – резиденцията на Датското кралско семейство с невероятните барокови градини. Продължаваме към Копенхаген. Настаняване в хотел и нощувка в Копенхаген.

**11 Ден – Копенхаген**

Закуска. Туристическа програма в Копенхаген - малък и лесен за откриване, изпълнен със сладост и живот, градът е достатъчно изкусителен, за да го опознаете по**-**отблизо: Статуята на Малката русалка, Паметника на Майка Дания, Амалиенборг - резиденция на Датското кралско семейство, посещение на Розенборг с кралските съкровища / 75DKK**/** , Парка Тиволи, Кметството с паметника на Андерсен, пешеходната улица Сторгет, Кристиянборг- сградата на Парламента, Борсата. Свободно време. Нощувка в Копенхаген.

**12 Ден – Копенхаген – Хамбург – Хановер**

Закуска. Отпътуване за Германия с отбиване в Хамбург за кратка разходка и възможност за шопинг. Продължаване за Хановер. Разходка с разглеждане на впечатляващата барокова сграда и градини на замъка Херенхаузен и невероятно красивия замък Мариенбург до Хановер. Нощувка в района на Хановер**.**

**13 Ден – Хановер – Берлин – Дрезден**

Закуска. Отпътуване за Дрезден през Берлин .Следобед туристическа програма в Дрезден – Цвингера / отвън/ , Хофкирхе, Операта, Стената на славата . Нощувка в Дрезден.

**14 Ден – Дрезден – Будапеща**

Закуска. Свободно време за обяд. След обяд отпътуване за Будапеща. По желание вечерна разходка в Будапеща. Нощувка.

**15 Ден – Будапеща - София**

Закуска. Отпътуване за България. Пристигане в София вечерта.